CELEX: 62012TN0378
Language: da
Date: 2012-08-14 00:00:00
Title: Sag T-378/12: Sag anlagt den 14. august 2012 — Capitalizaciones Mercantiles mod KHIM — Leineweber (X)

24.11.2012   
            
            
               DA
            
            
               Den Europæiske Unions Tidende
            
            
               C 366/35
            
         Sag anlagt den 14. august 2012 — Capitalizaciones Mercantiles mod KHIM — Leineweber (X)
   (Sag T-378/12)
   2012/C 366/72
   Stævningen er affattet på engelsk
   
      Parter
   
   
      Sagsøger: Capitalizaciones Mercantiles Ltda (Bogota, Colombia) (ved advokaterne J. Devaureix og L. Montoya Terán)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Leineweber GmbH & Co. KG (Herford, Tyskland)
   
      Sagsøgerens påstande
   
   
               —
            
            
               Påstanden om annullation antages til realitetsbehandling tillige med alle bilag og tilhørende kopier.
            
         
               —
            
            
               Alt bevismateriale, der er vedlagt stævningen, antages til realitetsbehandling.
            
         
               —
            
            
               Sagsøger gives medhold, hvorved afgørelsen truffet den 15. maj 2012 af Første Appelkammer ved Kontoret for Harmonisering i det Indre Marked (Varemærker og Design) (KHIM) (sag R 1524/2011-1) vedrørende ansøgning om EF-varemærkeregistrering nr. 7045818 gøres uvirksom, således at indsigelsesafdelingens afgørelse af 25. maj 2011, som tillod registrering af EF-varemærke nr. 7045818, »X« (figurmærke), for varer i klasse 25, stadfæstes.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Capitalizaciones Mercantiles Ltda
   
      Det omhandlede EF-varemærke: Figurmærket »X« for varer i klasse 25 — EF-varemærkeansøgning nr. 7045818
   
      Indehaver af det i indsigelsessagen påberåbte varemærke eller tegn: Leineweber GmbH & Co. KG
   
      Det i indsigelsessagen påberåbte varemærke eller tegn: EF-varemærkeregistrering nr. 4736609 af figurmærket »X« for bl.a. varer i klasse 25
   
      Indsigelsesafdelingens afgørelse: Indsigelsen forkastet for alle de anfægtede varer
   
      Appelkammerets afgørelse: Annullerede den påklagede afgørelse og afslog den anfægtede ansøgning for varer i klasse 25.
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009.